《普安道中》
明代·郭登

竹暗藤荒路欲迷，一重山度一重溪。
枯槎偃蹇如人立，蛮语侏亻离似鸟啼。
花底雨晴飞蛱蝶，水边冬暖见虹霓。
只应风味堪题处，三寸黄柑压树低。

作者简介：（?—1472）明凤阳府人，字元登。郭英孙。幼英敏，及长博闻强记，好谈兵。景泰初以都督佥事守大同。自土木堡兵败后，边将畏缩，不敢接敌。登侦知敌踪后，以少胜多，军气为之一振。捷闻，封定襄伯。登治军纪律严明，料敌制胜，动合机宜，一时称善。谥忠武。